Osman Aqçoqraqlı 


NENKECAN HANUM TÜRBESİ 


Çeşmeler çağlap aqalar, mermer taşlar üstüne suv serpintileri sankim köz yaşları kibi töküleler. 
Lakin nasıl bir sebeptendir ki, Toqtamış hannıfi dülber qızı böyle gasevetke dalğan, mundir. Arem 
bağçalarının gönce gülü başını eggen — inci daneleri kibi çıq tamlaları onıü hafif yapraqları üzerinde 
titreyler. Nenkecan hanum ne şarqı (vır) yırlay, ne de tatlı sesi olğan sazını eline almay. Saznıfi 
kümüş tellerini ve sedef ziynetlerinifi üzerlerini hafif toz basqan — divar üstünde unutılıp yata. 
Nenkecan hanum şimdiden geri saz ile söyleşüvden vazgeçken. 

Aremniñ çeşit tüs pencerelerinden parlaq ayhan qızınıü köksündeki altınlar ve qıymetli taşlar 
üzerine ve onıf sararıp solğan çeresine çeşit renk ziyalar serpe. Onıñ aqiq taşına befizegen eki közü 
efi garanlıg geceni de öz ışığınen aydınlatır kibi parıldaylar... 

Uyquda bulunğan şu saraynıfi qıymetli kilimleri üzerinde yavaş-yavaş kezine, lâkin köletke deseñ 
köletke degil, peri deseñ peri degil — nedir bu aceba? 

...İşte, o keniş pencerenifi ögünde turdı. Saray bağçalarında gece guşçıglarınıf dertli-dertli 
ötüşüvlerini diqqatnen difley ve aremnif divarları: “Ah, Nenkecanl Ah, Nenkecanl” — deye muülu 
bir ifilti eşiteler. Diñleñiz — bu pek tesirli bir ikâyedir. 

Qırım yigitlerinifi ziyneti ve yaraşığı demege layıq ve boy-postu kelişken Salahiddin bek adında 
genç ve batır bir yigit bar edi ki, hannıf qızı onıf esir-i aşqına tutqun olğan edi. Nenkecannı 
qocaman babası Altın Ordu hanı Toqtamış onı nasıl olsa da sevmez edi. Amma hannif qızı gece- 
kündüz tek onı tüşüne edi. Büllür kibi tınıq havuzlarda altın tüslü balıqlarnıü oynaması ve mis qoqulı 
bağçalardaki çeşit tüs çiçeklemifi açması — yoq... Bularnıf birisi oña teselli bermey ve Nenkecan 
olarnıf iç birine aylanıp baqmay edi. Salahiddin beknif de iç bir türlü kelmek itimalı yoq. Nasıl kele 
bilsifi ki, arem pencerelerinifi parmaqlıqları qalın ve arem ağalarınıf közleri pek açıq ve saray 
qapılarında tolu-qurallı qaravullar bekleylerl 

Nenkecan hanum naqışlı ve ziynetli divannıf yastıqları üzerine yavaşçıqtan tayandı. Onıf sararıp 
solğan elleri qumaş bezler üzerine bayıldı. Bu esnada birden-birge qapınıf algası “şuvl” etken bir ses 
berip aşıq-maşuqları ğıcırdadı... “Kim bu, aceba? Yoqsa arem ağası nevbetini bitirgen de, ketemi?” 
dep bu areketten havfqa kelgen han qızı, sankim yuqlamsırağan kibi, uzun ve qara kirpikleri 
arasından gizlice çevre-çetke baqa edi. Qapı açılğan soñ içerige yavaşçıgtan yeudiy qızı kirdi ve: 
“Saraynıf yıldızı yuqlay, ğaliba? Kim bilir şimdi hanum sultan belki Salâhiddinni hayal etedir?” dep 
turar eken, onlü ağzını aman o demde bir el kelip gapattı. Nenkecan hanum: “Alla aggıçün söyle! 
Kimsif burada geceleyin?” — degende, aq çarşafqa bürüngen uzun boylu ve dülber qıyafetli yeudiy 
qızçığı tiz üstüne çökerek: “Ebet, hanum, cariyehizdirl Seniñ bahıtlı olmaf içün canını feda etme ge 
azırdır... Ah, o şanlı yigit Salahiddin bek barmıl Onıf atı ruzgârdan çabiktir ve yarın o atına minerek 
saray qapısı yaqlarında bulunacaqtır” — degende, Nenkecan hanum eki elini yeudiy qızının 
omuzlarına ataraq, yüzüni onıfi yüzüne qarşı çevirdi. Gira: “Hanum! Mende saña mahsus ediyelik 
kiyim bar” — degende Nenkecan acele-acele: “Amanl Ne deysif ya? Seni Salahiddin bek yolladımı?” 
— dep hıtap etti. Gira: “Ebetl Em o dedi ki, eger yigitler nişanlılarını ödek tölep alamasalar o vaqıt 
alıp qaçmaq adet ve şartlarındandır” — dedi. Nenkecan: “Giral Qalql Men şimdiden sofra han qızı 
degiliml Avam halq qızları kibi men de qaçacağıml Ahl.. Nenkecan Bağçasarayda ef ğarip qız ekenl 
O sevginen tolu yürekten başqa iç bir şeyge malik degill” — dep el silkkende, Gira onı öperek arem 
odasından çıgtı. Yeudiy qızı qapınıfi artında biraz turdı. Onif iri ve siya közlerinde ve sararğan 
çeresinde bir hoşnutsızlıq ve açuv eseri körüne edi, dudaqlarını çirkin-çirkin bürüştirdi ve 
eşitilmeycek derecede ayaqlarını yerge yavaş-yavaş basıp saraynıf başqa qapısına doğruldı. İş bu 
qapıdan Toqtamış hannıf cariyeleri bulunğan odağa ketile edi. 

Bağçasaraydan başlap, dağlar ve qayalıqlar arasından Salaçıqqa doğru ketken yolnıü üzerinde 
bir atlı kete edi. Bu kün sıcaq bir kün olıp, küneş yolnıf eki tarafında uzanıp ketken qayalıqlarnı 
qızdıra edi. Atlı ileriler eken, arqasından qara kölgesi dahi iyerir, lâkin atlını kendisi kölgesinden 
daa ziyade qara. Onıf üstünde qara çuğadan uzun bir qaftan ve başına da qara bir arabiy qalpaq 
kiygen. İşte, bu atlı karaimlernif “Qara Arabiy” dedikleri Yehuda Bihim edi ki, şeerden kele edi. 

Yehuda Bihim corğası ile keter eken, çıplaq qaya üzerine urulğan keskin bir ayaq davuşı eşitti ve 
şu anda qarşısında tozlar köterilgenini kördi. Qarşı taraftan dahi bir atlı kele edi. Zamannıf ükümine 
köre o vagıtnıfi adamları yolda-qırda kettikleri vagıt kelgen-keçkenlerden üşkünir ve bir fenalıq 
çıqmasın deye saqınıp davranaraq, er daqqada azır bulunır ediler. Buña köre Yehuda Bihim dahi 
kiyimi astında bulunğan qamasını qınından gizlice qurtarıp azırlandı. 

Qarşıdan kelgen atlı arabiyge yaqınlaşqanda kördi ki, atlını kök çekmeni altından kökregindeki 
Kavkaz kerevkesi yıltıray, kümüş sırma qaplı bir egri qılıç, yigitnifi atı sekirdikçe eki tarafına doğru 
sallanır, guvurçıg ve sıq saçlarını üstüne yan kiygen Bağçasaray biçim qalpağı da yigitnifi başında 
pek yaqışıqlı körüne edi. Qırmızı yüzünden ve kestane mıyıqlarınıfi astından ara-sıra közge çarpqan 
parlaq aq tişlerinden ve aybetli cesürane baqışlarından Yehuda Bihim bu atlının yerli cesür 
yigitlerden biri Salahiddin bek olğanını tanıya bildi. Onıü bek oldığını tanıya bilmek küç bir şey degil 
edi. Zira öyle at, öyle kümüş sırmalı taqım ve öyle qural o zamanda yalınız beklerde bulunmaq 
mümkün edi. 

Eger kerek olsa urmaq ve ya dögmek içün sağ gol daa qolay oldığından atlılamıfi er biri kendi 
qolayını közetip, biri-birinden uzaqlaştılar. Lökin öyle yuvaş ve qorqaq qabilege mensüp karaim 
arabiysi bir tatar askerini qorquta bilmeyecegi açıq aydın edi. Salahiddin bek keçer eken arabiyge 
aylanıp bile baqmadı. Genç yigit tüşüncege dalgan, kendi yoluna kete ve dudaqları arasından yavaş- 
yavaş bir sesnen onıf dünyada ef ziyade sevdigi “Nenkecanl” adı eşitilir edi. Genç arabiy de 
yıraqdaki gögercin renkli dağlar ve musaffa köknif yüzünde ufuqqa doğru yol tutqan bir bulut 
parçasına baqaraq: “— Ah, Nenkecan!” — der edi. Lakin o saatte arabiynifi çırayı türlendi, sıq ve qara 
qaşlarını çattı. Onıü sararğan çeresinde bir keder eseri ve çekişüv alâmetleri köründi. 

Aylançıq ve taşlaq yol ile kettikçe, yuqarığa köterilerek, Yehuda Bihim Çufut Qaleniü çıplaq 
qayaları tibine kelip yetti. Kirintili-çıqıntılı isarları ve qulleleri, yüksek dağnıf uçurımları boyunda 
qurulğan şu qaleni çoq acayip bir halq kendine mesken etinmiş edi. Onıñ ealisi Musaviy karaimler, 
Qırım hanına itaat ve boysunuv üzre bulunaraq tatar biçimi urba kiyer ve tatar ile söyleşüv eter 
ediler. İslâm tatarlar olarğa toqunmayıp, yalıhız alım almaq ile sıfırlanır ve olarnıf alış-veriş ve 
sanatlarına qarışmaz ediler. Böyle olsa da, er alda, çufutlarğa igrenç köz ile baqılır edi ve der ediler 
ki, uluqat karaimler miskin ve zayıf millet olıp ve ekserisinifi başı ilac qabul etmez çıbanlar ve 
yaralar ile tolu, yani taz illetine oğrağan emişler. Karaimlerni uluqat eyi sanatları bar edi. Olar kibi 
san, qırmızı sahtiyan yapqan ustalar siyrek bulunıp, bir de acayip yemiş bağçalarına malik ediler. Er 
alda yuvaş ve qorqaq karaimler, Qırım hanınıfi yağmacı orduları olarğa ücüm ete keldiklerinden 
sebep, öyle pek te raat yaşamaz ediler. Olar kendilerine başlıca oturaqlıq ettikleri, çıqılması pek qıyın 
Çufut ve Mangup galelerinif etrafını yüksek ve qalın horasan (kireç ve qum qarışması) isarlar ve 
qulleler ile qoralap alır ediler. Olar içün hususan ef müteber turaqlıq yer Çufut Qalesi edi ki, Meydan 
dağı degen ormanlıq ve Yasafut deresi, dersi Quddus-ı Şerif (/yerusalim) dağlarını afidıra ediler. Ve 
şu Yasafut deresi içinde, qarma-qarışıq tereklernif kölgesi altında olarnıf silsile ve ecdadı kömüli 
yata ediler. İşte burada esirler kibi yaşağan karaimler özlerinden yıraq bulunğan Filistin toprağını 
asretini çekip ve olarnı amanlıqqa çıqarğan Musanı güya kelecek dep bekler ediler. O vaqıt karaimler 
kendi aralarından seçdikleri haham ve başga ihtiyarlar idaresinde bulunır ediler. Olarnıf rivayetine 
köre karaim milleti Çufut Qalede ta eki bi dört yüz bilmem qaç yıldan beri yaşay emişler. Olarnıü 
kendi aralarında ogumış uleması, yani hahamları da bulunır edi. İşte adığımız genç Yehuda Bihim 
de zamanını ogumış ulemasından sayılıp, karaimler arasında din hususında yazdığı bir taqım 
kitapları ile adı afiılarag, kendisini tanıtgan ve sevdirgen edi. 


Yehuda Bihim aylançıq yoldan kete-kete, galenifi büyük qapılarına kelgende, demir qapının 
sürmeleri alınıp ve zıncırları güdürdep açıldı. Taştan oyulıp yasalğan ve eki tarafında alçaq alçaq 
qobalar, ya da başqa türlü aytqanda, evler tizilgen tar yoldan keçer eken, arabiy atını nalları taşlarğa 
çarparaq gürültisi eşitile edi. Bazı açıq qapılardan evlerniñ tandır ocaqlarında yaqılğan ateş alevleri 
ve üzerlerine çeşit örnekli basmalardan anterler kiygen, başları maramalı genç ve yaşlı karaim 
qadınları ve qızçıqları körünir edi. Qale soqaqlarında uzun boylu ve qara çereli, başlarına beyaz ve 
qara sarıq sarğan ve üzerlerine qara ve uzun bunuş kiygen genç ve yaşlı karaimler ketip kelmekte 
ediler. Yehuda Bihim keter eken, kelgen-keçken yol berip oña büküniş ve sayğı eter ediler. Qale 
gapısına kirecekte sol tarafında galğan ve uzag zamanlar süresinde garamtırag bir tüs alğan taş 
qullenifi ögünde süngüli qaravul oturğan — gögercin besley edi. Bir üyür gögercinler karaim 
qaravulınıfi eline, omuzlarına ve süngüsi üzerine üyürşerek, onıñ elinden yem aşay ediler. Yehuda 
Bihim biraz daa ileri kettikten sofira soqaqnıf sol tarafında, büyük kenasenif (karaim 
ibadethanesinin) gomşulığında bulunğan evnif qapısına kelgende atını hızmetçisine tuttırarag, 
kendisi evine kirdi. 

Yehuda Bihimniñ evi eki qat ve taştan yapılğan olıp, Çufut Qale qayasınıfi eñ uçurım yerinde 
oldığından kendisi ve ayrı bir qalege befizer edi. Onıü küçüçik pencerelerinden avası açıq olğanda, ve 
ayrıca — aqşam üzeri kün qonacaq vagıtta qarşısındaki dağlar arasından sanki küneş yüzüne bitişken 
kibi mavı tüs dehiz körünir edi. Divarları boyalı ve doğrama tavanlı evnifi içerisi tınçlıq ve Aşağı 
Meydan ormanlıqtan buraya iç bir türlü ses kelmez edi. Söznif qısqası — şu taş divarlarnıfi arasında 
bir sessizlik ve raatlıq üküm süre edi. 

Yehuda Bihim, tirsekleri üzerine tayanmış oldığı alda, yılan terisi üstüne yazılmış eski bir Tevrat 
kitabına baqıp tura ve Tevrat kitabı da karaim kenasesinifi efi qıymetli nesneleriden sayılıp, rivayetke 
köre o kitap da Musa aleyhisselâm zamanında yazılmış oldığına inanır ediler. Kürsü üzerinde ve 
raflarda bu kitaptan başqa “Yad Haqzaqu”, “Mitstsus Maymonida” ve “Sabil Hayruşa” kibi karaimce 
yazılı qandili Yehuda Bihim yeudilerni ayırdı etken mütefekkirane közlerinen ögündeki kitapqa 
baqıp qalğan edi. Kitapnıf saifesinde “insan, ösümlikler, çiçekler, dehizler, quşlar ve başqa cümle 
türelmişni yaratqan” dep aytılğan ve bufa beüzer daa bir çoq ayetlerni oqudıqtan sofira, arbiy kitapnı 
qapattı ve künniü gondığı vagıt, etrafına saçdığı ateşin ziyalarnıfi turdığı pencerege qarşı ellerini 
açaraq duağa başlap, ef evel altın kibi yıldızlar parıldap turğan qoyu mavı kökke daa çoq vagıt baqıp 
qaldı. Garip yıldız! Sanki ezeliy bir şeyler tüşünir ve gasevetle içerisi tolmuş da, o sebepten talğın bir 
alda titreye-titreye ışıq saça. Ve dersifi tarif olunmaz, faqat keçmiş bir bahıt, saadet ve quvançtan 
haber bermek istey edi. İşte, gece tolusı ile kendi ükümini yürsetip başladı ve uyqunı yollayıp tüşler 
ve hayallerni uyandırdı. Genç arabiynifi gölü acayip ve köz ögünden ketmegen bir taqım hayalat ile 
toldı, şu elmaz kibi parlaq yıldızlarnen qaplanmış gecede uyquğa dalmış Yehuda Bihim tüşünde 
dülber Nenkecannıf suretini körmekte edi. Hanumnıf başında büyük bir elmaz taş yatar, faqat han 
gızınıf ayret tolu közleri elmazdan dahi ziyade ışıq saçalar: 


Mevzun-ü, İdti-ü, nazik-ü ter 
Baştan ayağa ziyne-ü fer 

Şirin lebine zilal irişmez 

Nazik beline hayal irişmez 
Dendani sefide reşk encüm 
Hali dahi can közüne merdüm 
Gönce açılur tebessüm etse 
Gevher saçılur tekellüm etse, — 


misalince Nenkecan hanum közlerni qamaştıracaq derecede dülber qıyafetke malik olıp, arabiy onı 
Hansaraynıfi gül bağçaları arasında körmekte ve sanki Bağçasaray çeşmelerinifi zorlu zorlu püskürip 
aqması kibi onıf yuvaş ve kederli ah ve zarını eşitir edi. Zavallı Yehudanıfi bütün hayalı yalınız bir 
“Nenkecanl” ile toldı, pencereden esken yengil bir yelçikten sanki “Nenkecanl” sedası kelir edi. 
Uzaq bir yerden yugusırağan saznıf telleri “Nenkecanl” — deye çala ediler. 

Çevre-çet sessizlik içinde... Yehuda Bihim kördigi hayalet ve tüş tesirinden alev içinde galmış 
başı ogünde açıq bulunğan Tevratnıfi üzerine sarqıp tüşti, manianı kitapnıfi kâğıtlarına tiygende 
közlerini açıp şaşmalayaraq: “Savaof!.. Yagus!” — deye mırıldanıp turarken Çufut Qale kenasesinden 
gece ibadetine mahsus işaret berilmege başlağan edi. 

...Biz kelelim Bağçasarayğa. Alemullahl Bağçasaray bu qadar yıldızlı ve lâtif bir gece daa 
körmegendirl Onıñ bağçaları cennet bağlarını adıralar! Güllernifi, melevşelernifi, sünbüllemif ve 
saire güzel çiçeklemif qoquları avanı toldırmışlar... Qaranlıq gecede çeşit renkli yanğan fenerler 
tereklernifi yeşil yapraqlarını nurlandıraraq yanmaqtalar. Minareler, köşkler ve uyquda bulunğan 
saraynıf bölmeleri — bularnıñ cümlesini tatlı bir hayalet sarmış. Şu sessizlik alında bulunğan han 
sarayı ve onıfi köşkleri ile gül bağçaları “Elfu leyletin ve leylet” (Bin bir gece) masalınıf tarif ve 
tasvir ettigi acayip hayaletke misal ola bilecek bir derecede edi: 


Bir bağ-ı eremdir ki — gülü hazz ve elddır 
Elhaq buna, alat buna hoş ab-ı avadır. 
Er bağçesi bir çemenistan-ı İdtafet 

Er köşesi bir meclis-i pürfeyz ve sefadır. 


Şadırvanlardan dersi tirilik suvları püskürip aqmaqta. Aremde bir sessizlik... Saray halqı 
uyquda. Yalıñız, aremnif uzaq bir köşesindeki odalarnıfi birinde han ve genç Selime bulunırlar edi. 
Selimenif endamı İstambul selbisi kibi nazik ve közleri aqiq taşı kibi yanar edi. Selime ğayet güzel 
olıp, hannın eñ sevdigi cariyelerinden biri edi. Nenkecanl İşte, şu Nenkecan barmıl O Selimenifi 
birinci kündeşi edi. Öyle ya!.. Ne içün han kendi qızı Nenkecannı zavallı Selimeden de ziyade seve? 
Eñ birinci elâ cinis qumaşlarnı oña ala ve er cietten sevgisi oña ziyade?.. Yoq! Selime bunı çekemez, 
bunı iç bir türlü afu etip olamaycaq... 

Selime külümsirep: “— Menim sultanıml Ne emir ediyorlar? Cümle qulları uyquda. Han 
azretlerine nargileyi çubuqnı men cariyesi azırlayacağım” — deyerek süslü nargileni qıymetli töşeme 
halınıf üzerine goyıp, kerbar ağızlıqnı hannıf eline tutturdı. Nargilenifi güzel gogulı ateşinden 
mavımsı renkli tumanları burum-burum çıqıp çevrege dağılmağa başladı. Han Selimeden: “Qızım 
Nenkecan uyudımı, aceba?” — deye soray edi. Selimenifi dudagları titreyerek: “— Ne... ne... ke... 
ke... can, Nenecanmı?” — dedi ve hannıf boynuna sarılaraq: “Bu gece Nenkecan hanum Salahiddin 
bek ile saraydan furar ediyor (gaçıp keteyata). İç o padişanın iltifat ve muabbetine lâyıgmıdır?” — dep 
cevaplandı. 

Bağçasaray soqaqlarında kimse qalmadı, qalabalıq bazar dağıldı. Tükânlar, qavehaneler qapandı. 
Qayalar tibinde bulunğan aglama divarlı evçikler zor ila seçilir oldılar. Minareler birer qara garartılar 
kibi kök yüzüne doğru uzanmışlar. Üyür-üyür yıldızlar ile bezetilgen tınçlıq bir gece. Yalıfız, 
Hansaraynıfi etegini yaygayaragtan turmay aqmaqta olğan Küçük Suv (Çürük Suv) yavaş-yavaş 
şuvuldap aqması ve bazı ara-sıra saray qaravullarınıf areketleri eşitile. 

Beri tarafta, arem odasınıfi içinde Nenkecan hanum genç yeudiy qızınıf elini kendi avuçına 
alaraq ve sankim avcı eline tüşmüş bir quşcığaz kibi titreyerekten: “— Giral Ah, men qorqaml 
Yüregim çabalanal” — der edi. Gira: “— Hanum, nege gorgayırsıü? Qorqacaq ne bar? Ortalıq 


çımçırt... Belki o şimdi kelir” — deyerek etrafına baqındı ve yavaşçıq arem penceresinifi çabağını 
yuqarığa köterdi. Bu esnada gecequşnıf sesi ortalıqnı çıfilattı. Gira, tereklernifi arasından bir qarartı 
çıqqanını kördi. Ve kendi-kendine: “Bu Salahiddin bek olmalı”, — deyerek hanumğa haber berdi. 

Han qızı saraydan tışarığa çıqmış edi. Tizlerine qadar suvğa battığı alda, Salâhiddin bek suvnıü 
kenarında qaltırap turar, Nenkecannı usul ile kendisinifi quvetli elleri üzerine aldı ve bir top çiçek 
köterir kibi, zavallı Nenkecannı saraynıf arqa isarı astından aqqan Küçük suvdan keçirdi. Burada iç 
bir ses ve seda yoq ve tereklemifi birine bağlı turğan Salahiddin bekni atı ise sanki bir şeyden 
qorqqan kibi ne kişney ve ne de tepine edi. Bir eki daqqa soñra eki sevişmiş vucutlar buradan ğayıp 
oldılar. 

Qaçmağa davranğan Gira, arem odasında pencerenifi parmaqlığını köterip bagtıgta, yengilçik 
yüküni eger üstüne yan oturtgan ve garanlıgta uçar kibi ketken atlını seçe bildi ve biraz sofra at 
nalınıü davuşı bir tamam kesildi, ortalıq kene tınçlandı. Parmaqlıq ögünde ayretle bagıp turğan 
yeudiy qızı Gira da aman ayaq üzerine qalqtı ve merdiven basamaqlarından acele-acele enerek han 
sarayını terk eyleyüp qaçtı. Bu esnada edi ki, ğaliba saraynıf bir şeyden haberi oldı, çünki nevbetçi 
qaravulnıfi şamatası ortalıqnı ğulğulağa berip saray içinde bir qiyamet qoptı, bir qarışıqlıq asıl oldı ki, 
aremde qadın-qızlar ağlaşmağa, qapılar ve sofalar boyunda şamlar yanıp, yarıqlıqlar körünip başladı. 

Beri tarafta Salahiddin beknif atı sanki yel ve yaki quş kibi uça. Nenkecan hanum sahtiyan 
terlikler ile mestur nazik ayaqlarını üzengige güzelce yerleştirip, yigitnifi boynuna sarılaraq, quçağına 
yatqan. Faqat, fikri iç bir şey üstünde toqtap olamay, öpüşler berdikçe ofa em qorqu, em keder ve em 
quvanç kele. At ruzgâr kibi uça. Taşlar, qayalar közge ilişmey. Salahiddin beknif yıldız kibi parlaq 
közleri qıznı qalbine doğru baqalar. Genç yigit kendisini nazik ve lâtif yüküni bağrına basaraq: “— 
Ah, menim gozum! Al kireziml” — deye ilerilemekte edi. 

Yaqınına keldikleri ormamnıf içinden birden-birge sızğırıq sedaları aks etmege başladı. Bular 
ücümge azır bulunğan ve Salahiddin beknifi ordusına mensüp qırq nefer tatar atlısı edi. Olar sağdan 
ve soldan sızğıraraq kendi seraskerlerini qarşılap çıqtılar. Nenkecan etrafnıf terekler misali parlaq 
süngüler ile sarılmış oldığını kördi. Atlılar bir taqım qarartılar kibi ardı-sıra dağğa doğru aşıp keteler. 
Ve genç bek dahi sevgilisinifi yüzüne çevrilerek fısıltı ile: “— Qorqma, menim canım! Taf vagtı biz 
çölde olacaqmız” — deye yüregi eyecan içinde bulunğan han qızını avundırmaq istey edi. 

Dağnı aşağısında ve qaranlıq dere içinde bir çoq sila sadaları ve at ayağı patırdıları eşitilmege 
başladı. Bular han tarafından Salahiddin bekni tutmaq içün kele ediler. Salahiddin bek işni aülayarag, 
kendisine tabiy olğan qırq nefer tatar atlılarına bir kere: “— Aydıl Çufut Qalege doğrul” — deye 
bağıraraq ilerige areket etmege emir eyledi. 

Çufut Qaleniñ büyük kenasesinde nisfulleyl (yarı gece) duası icra oluna edi ve ertesi saba şabat 
(cumaertesi) ve salıhat (raatlıg) künü olacaq edi. İşbu duanı alıp barğan Yehuda Bihim edi. 
Kenasenif tavanına asılı çeşit renkli fenerler duağa kelgenlernifi üzerlerine ve divarlardaki yeudiy 
dinine tiyişli altın ve kümüş yazılarnıf üstüne köğgürt ziyalar bıraqa ediler. İleri safta qartlar 
iskemleler üstüne oturğanlar. Kenase içinde gürülti ve şamata yoq, faqat arabiynif mırıltı ile Tora 
oqumasından ve mazinnif ara-sıra bağırmasından şu karaim ibadethanesinif içinde kiyik ve titis bir 
sedalar asıl ola edi. Yehuda Bihim: — “Ay Avraamnıf, İshaqnıfi, Yaquvnıfi tarısı...! Ey, cemaat! 
Köz yaşlarımıznı aqızıp biz ellerimizni Sihüne (Sionğa) qarşı açalım... Dua idelim... Amin, aminl” — 
deyerek ellerini qaldırdıqta onıü aq divarda aks ifrit qara kölgesi de ellerini yuqarığa köterdi. Epsi 
ağızlardan bir kereden arğanun (organ) kibi uzun ve tesirli sedalar çıqmaga başladı. Kenasenif eñ art 
köşesi ki, buraya qandillernif yarığı pek az kele edi. İşte, burada genç yeudiy qızı Gira buluna edi. 
Onıñ qara ve iri közleri işanç ile arabiynifi üzerine baqıp qalgan. Onıü közlerinde o derece sevgi ve o 
qadap cazibeli bir letafet körüne edi ki, mihrabda oqup oturğan arabiynif bagışına iliştikçe erksizin 
közlerini oña tikmekten kendisini tutamaz edi... Gira bulundığı mekândan ğayıp oldı. Yehuda Bihim 


Giranıf ne vagıt ketdigini köralmadı. Niayet, kenase içinde ibadetçiler ağzından yüksek, qaba ve 
ötkür sedalar çıgtı. Ve biraz sofra sedalar kesilip, ortalıq tınçlandı. Bu daqiqada edi ki, afisızın 
uzaqtan kök güdürdisine befzer bir taqım gürültiler barlıqqa keldi. Qaya töpesinde qurulğan karaim 
şeeri ğul-ğulağa kelip, sedalar ta kenasege qadar eşitilmege başladı. Tışarıdan kimdir qaleniü demir 
qapısını küçlü ura edi. Cemaat kenaseden dağılır eken, gale soqaqlarında kezgenlemif yüzlerinde bir 
havf ve deşet körünmege başladı. Bir qaç kişi süngüler ile qale qapısına doğru çapıştılar, qapı 
yanında beklegen qaravullar bağırışır ve qapınıf tış tarafından: — “Uluğ hanum sultan adı içünl 
Toqtamış hannıf qızı adı içün..! İçerige bıraqıñız!” — sesleri eşitildi. İsar köşesindeki gale 
penceresinden karaimler qapı ögünde qırq nefer qadar atlılar ve öglerinde bir cenkçi yigit ve onıf atı 
üzerinde beyaz çarşafqa bürülmiş bir qız köre ediler ve aman demir qapını zıncırlarını gurtarıp, 
sürmelerini bir tarafqa iteyerek, qapınıfi qanatlarını eki tarafqa açtılar. Salâhiddin bek qırq nefer yigit 
ile qalege kirdi. Onıñ yigitleri aman karaim garavullarınıfi postlarına yerleşip, karaim nevbetçileri bir 
tarafqa çekildiler. Qale boyu pek gorgunçlı haberler dağılmağa başlagan edi. Evaldan haberdar olğan 
ve saçları ağarmış baş haham tayağına tayamıp ve eki arabiy qoltuqlarından tuttığı alda adımlay- 
adımlay hanesinifi ögündeki yüksek taş qaldırım üstüne çıqtı. 

Bu esnada qalenif bir tarafından Gira körünip, aşrı çaptığından dolayı soluya-soluya: — “Ah...! 
Yazıg...! Nişledifiz sizler... ?” — der edi. Ve şu sırada kenasege ketmekte olğan arabiy Yehuda 
Bihimnif elinden tutaraq: — “Ah...! Nişledihiz sizler? Hannıf qızı Salahiddin bek ile qaçıp kelmiştir... 
Arqadan basqın keliyor... Aybetli hannıfi ğadabına oğraycagsıfiız. Bunıfi sohu fena olacaqtır...” — 
deye söylendi. Giranıfi bu sözlerine iddetlengen arabiy: — “Yalancı! Nege yalan söyleyorsufi?” — deye 
gıznıf üstüne qıçırdı. Gira ellerini bir-biri içine kilitleyerek ağlaya-ağlaya — “Ah...! Yazıq, 
balalarıfızğa, yazıq...) Ah, Yehuda Bihiml Yazıqlar olsun saña! Han qızınıf qalege kirmesine sen 
sebepçi oldıü... Ah, men ne bilirim ya? Sen Nenkecannı sevesifi! Men seniñ tüşlerifide ne dep 
sandıraglağanıfnı eşite edim. Sen Hansarayda kezinir eken, közlerifi nerelerde kezdigini men köre 
edim. Lakin seni men sevem!!! Yehuda Bihiml... Seni men sevem!” — deye ah ve ifilti ete, Yehuda 
Bihim de ziyade açuvğa minip, Giranı şiddetlice bir tarafga silkerek kendisi kenasege kirdi. 

Hansaraynıfi makeme dairesinde divan gurulğan edi. Gadap ve hışımğa tolu aybetli Toqtamış han 
büyük tahtına oturğan ve çevresine tolu-gurallı, ellerinde qılıçları olğan yehiçeriler tizilgenler, qalğay 
ve Nureddin sultan ve vezir-vuzera bekler, şeyhler, ülemalar ve kefeşçiler cümlesi han divanında azır 
ve yerli-yerlerine oturğan ediler. Divanda yalınız han buyruğı ile evvelce öldürilgen saray bekçisi 
eksik edi. Saray bekçileri zenci araplar qapılarda al pence divan turalar. Er keste bir qorqu ve bir 
titreme bar. Haznedar ağa hannıf iddetine oğradı. Han azretlerinifi iddet ve ğadabını yavaşlatmaq 
içün tatlı şerbet taqdim etken ermeni tabip saraydan guvuldı. Lâkin hannıt eñ ziyade gadabına 
oğrağan şair Hafıziy efendi olmuş edi. Zamanınıfi sözge usta ve yetkini olğan büyük şair Hafıziy 
efendi, iç bir maceradan haberi olmağan alda, bir rica hususında hanğa arz ve başvuru eylegen edi. 
Fagat hannı açuvğa tolu bir alda körmesi ile evvelkisi kibi yüz bulamayıp, han ögünde ogumag içün 
tizip ketirgen medhiyelerini bile söylemege fırsat tapamadı ve daa nege oğrağanını aflayalmayıp 
esini toplap, Hansaray gapısından küç bir al ile çıga bildi. Başında büyük gavug ve üzerinde sırma 
işlemeli qaftan ve onıf üzerine gıymetli bir halat ve örnekli tayağına tayanmış oldığı alda, Toqtamış 
han qorqunçlı bir körüniş ile makeme divanında mahsus tahtına oturğan ve Çufut Qaleden kelecek 
haberlerni bekley edi. Qomşu Küçük Orda basqaqları ve seraskerleri er taraftan kelip sarayğa 
toplandılar. Qadı efendiler aşığış ile han yarlıqlarını müürlep ve tamğa basaraq etrafqa yollay ediler. 
Bu sırada er bir yeri toz içinde qalmış bir atlı asker içerige kirdi ve hannıf ayağı ucunda yüzü üzre 
gapanıp yattı. Han: — “Qale alındımı?” — deye sual ettikte asker: — “Sultanım! Çoq asker fevt oldı 
(öldi). Biz beş qayta Qalege ücüm ettik, qalege sarıldıq... Çufut Qale elge keçmey”, — dedi. Toqtamış 
hannıfi açuvı başına çıgıp: — “Aygidi, sizni qorqaqlarl Hain köpekler! Ne demek olsun menim o 


qadar askerim öyle qırq dane qancıq ve tikbaşlarğa qarşı kelip olamaylarl” — deyerek elindeki ağıp 
tayaqnı titrep turğan askernifi üstüne endirdikte asker arqası üstüne yıqıldı. Qapıcı azılar zavallını 
aman makeme divanından tışarığa çıqardılar. 

Qart şeyh ül-islâm dahi hannıf uzurına kelerek onı öptükten sofra: — “Cenap vacib ül-vucud 
azretleri (Allah) vucud-ı şerif haqaniylerine (yani Toqtamışqa) sağlıq ve afiyet ihsan eylesin! Ruhset 
buyurılır ise arz iderim ki, Çufut Qale alınacaqtır. Lâkin haganımızğa bellidir ki, Çufut Qale pek 
alınması küç yerdir. Onıfi içinde bulunğan qırq asker tışarıda qalğan qırq bifi askerden qoruna bilir”, 
— dedi. Şeyh ül-islam aqqında er vagıt yahşı fikirde olğan han onıfi ağzından bu ifadelerni eşitkeni 
kibi: “Yeterl Bağçasarayda kimse qalmayıp, qudreti olğanlar silalansınl Çufut Qalege kendim 
ketecegiml” — deye qatiy üküm ile mecliske sofi qoydı. 

Böyleliknen hannıf emri üzre areket olıp, azırlıq körüldi. Bağçasaraynıü büyük soqağı boyunda 
halq toplandı. Askernif aldında çal bir at üzerine mingen Toqtamış han Çufut Qaleden kendi qızını 
almaq içün kete edi. Haznedar ağa sağına ve soluna aqça tarqata, serasker ne bekler asker ögünde 
qurallarını şıqırdataraq, hannıf  artından tez-tez kelmekte ve er taraftan: “Alla! Alla!” — sedaları 
kökke çıqaraq, asker ilerilemekte edi. 

Qulleleri ve aq isarları ay yarığına ğarq olğan büyük Çufut Qale qayalığı eteginde sepetteki 
balqurt kibi vızıldap sansız-sayısız tatar askeri toplaşqan ve er tarafta yığın-yığın ateşler yaqqanlar. 
Atlı ve yayan çapullar gece ücümine azırlana ediler. Bular arasında kümüş sırma işlemeli yelek ve 
kamzullar kiymiş ve Qırimnif yalı boyundan kelgen eñ meşur ve aytuvlı, oq atmağa usta tatlar, 
üstlerine zırh ve cübbe kiygen ve kümüş taqımlı corğalarğa mingen dağıstanlılar, cenkçi, çerkez 
batırları ve çöl taraftan kelgen boğday behizli noğay ordusına mensüp yigitler bulunır ediler: 


Bizler tatarız, pek tir atarız 
Tirkeş belinde, elde kemanı 
Yani: 

Bizler tatarmız, pek oq atarmız 
Sağdaq belinde, yayı elinde, — 


misalince üzerlerine oq aletini taqınğan ve tikiçlerini ellerine alaraq omuzlarına arqan atqan bu 
yigitler minmiş oldıqları bir örkeçli develerni ve kimerleri uzun calınlı ateşköz alaşalarını sağğa ve 
solğa sekirtip kezeler... Şu qarartılar, yani ay ışığında qarartı kibi körüngen şu insanlar ki, tarih 
saifelerinde şicaat ve batırlıq namını bıragıp ketken atalamıf oğulları edi. Ve bu gece öyle bir gece 
edi ki, dersifi şu eki dağnıfi arasında melek ül-mevt (ölüm melegi) qanatlarını silkip uça edi. Bir 
baqqanda bir taqım qarartığa befizegen insanlar, parıldap turğan ay, orman ve qayalar, canlı ve 
cansız, keçmiş ve kelecek — er şey köz ögünden kelip keçeler... Ne tarafqa bagsafi — bir qıbırdanuv. 
Er yaqtan atlı ve atsız qarartılar kelip keçeler. Qayda kete bu qara kölgeler ve atlılar?.. Alla bilsin — 
cümlesi şu qobalar, qayalıq, dağ ve ormanlıqlar arasına tuman içinde ğayıp olıp keteler!.. 

Şicaat ve qudrette misli olmağan Qırım tahtınıfi ve san-sofsiz tat, çerkez, noğay ve qıpçaq 
ordularının erdem ve gudretli akim-i azimi Toqtamış han bu kergin vaziyette gadaplı baqış ile 
mahsus çadırını ögünde ayaq üzre turaraq karaim şeerine baqa edi. Onıf sof derecege yetken, 
açuvdan ağarmış dudaqları arasından: “ — Ah, Nenkecanl Menim qızıml” sözleri eşitilir edi. 

Han elinen bir işaret bermesi ile dağ arasında bir büyük dübürdi qoptı. Ucsuz-bucaqsız çapul 
yerinden köçip qaleni qamaçav içün qayağa tırmaştılar. Er tarafta süngüler yaltırap, ava yüzü bulut 
kibi oqlar ile toldı, bir qiyamet, bir alâmet goptı!.. Qayalarğa qarşı tırmanıp çıqqan han askerlerini 
üstlerine Çufut Qale isarlarından burçaq kibi taşlar yağa, yuqarıdan bıraqılğan taşlar parça-parça olıp 
tüşer eken, kendileri ile rastkelgenlerni de parçalayaraq aşağığa alıp tüşeler, askerlernifi müthiş 


yayğarası, ifilti-gürülti derenifi içini ve Çufut Qaleni velvelege berdi. Bir zamanlardan sofira biri- 
birine qarışmağan asker yığını, deredeki büyük dalğalarnıf iddetnen yalığa çarpıp, birden çekilmesi 
kibi gürülti ve şamata ve vahşiy nidalar ile Çufut Qale qayalığından çekilerek, qamaçav etmekten 
çekildi. 

Çufut Qale tınç olmuş edi. Bu yerge, yalıñız, küçük çarpışmadan sofra aşağıdaki dere içinden 
öfkelenmiş deñiz dalğalarınıü şuvuldısına beñzer bir gürüldiler kelip yete edi. Evlemif qapılarında 
qorqqan karaimlernif sarargan behizleri körüne edi. Salahiddin bekniñ qorquzması ve Yehuda 
Bihimniñ ayartuv ve ögülevleri ile olar boysunmağa mecbur olıp, Toqtamış hannıf qızını teslim 
etmege cesaret etmey ediler. Aslında ise Salahiddin beknif askeri eñ çogu bir qaç kün daa dayanıp 
olacaq ve olarnen beraber iddetke kelgen hannıf hışım ve ğadabına oğraycaqlar. Salahiddin bek ise 
olarğa öz askerinen birlikte han askerlerinif üstüne qale isarlarından taş atıp qarşılamaq ve 
qorunmaqnı emir ete edi. 

Yehuda Bihimnif hanesinde mum yarığı körüne. Hanenifi arqa taraf odalarınıñ birinde Salahiddin 
beknifi guvurçıg saçlı başını tizleri üstüne alğan Nenkecan hanum otura edi. Odanıf orta yerinde al 
qanlarğa boyangan bir qılıç yata, uyqusızlıq, zamet ve qavğadan ziyade yorulğan genç bek tatlı bir 
uyquğa dalğan. Nenkecan hanum kendisinifi ince ve beyaz maramasınen beknif elindeki oq 
yaralarını sara edi. 

Bu esnada qapı yavaşçacıq açılıp içerige arabiy Yehuda Bihim kirdi. Zavallı arabiy Nenkecannıfi 
yanında Salahiddin bekni körmesinen titremege başlap, gapınıf çatısına yapışaraq ayaq üstünde 
tikilip qaldı. Közleri yaş ile tolğan Nenkecan hanum sankim gizli bir ümüt ile Yehuda Bihimge 
çevrilerek: “Arabiy, ne dersifi? Qale ne vaqıtqa qadar dayana bilir?” — dep soradı. Arabiy iç bir cevap 
bermedi. Nenkecan: “Men bilirim, bizim yigitlerden on danesi ölmüştir... Em karaimlerde bir qarışıq 
bar... Ne dersifi? Seniñ dindeşlerife inanmaq mümkünmidir?”. Yehuda Bihim: “Ah, hanum sultan! 
Seniñ babafi ne vagıt olsa da bizden intiqam alacagtır!” — dedikte Nenkecan hanum: “Ah, öyle ise 
menim ne qadar elmazlarım ve qıymetli şeylerim bar ise cümlesini sizge beririml Ah, arabiyl Men 
şimdiden soüra han qızı olmadığımı unutqanım”, — demesi ile Yehuda Bihim kendi-kendisini 
toqtatamayıp, inceçikten ah ve ifiltiler etip turğan Nenkecannıf üstüne şiddetnen atılmağa istedi, 
lâkin Nenkecannıfi tizleri üzerinde uyuğan Salahiddin bek arabiynif bu areketine mania oldı. Zavallı 
arabiy ne yapacağını şaşırdığından eki elinen gafasına yapışıp fırlanaraq galenifi kimsesiz soqaqlarına 
doğru yol tuttı. Yehuda Bihim bu ketişnen gale içinde tek ve yafiğız kezip dolaşır — keter, keter, lâkin 
nerege kettigini kendisi de bilmey edi. Bir daa ne körsin? Üzerine ışıltılı aynıf ziyası serpilgen gale 
isarları ve bazı qullelerden bir taqım qarartılar enip çıqayatalar. Başqa bir yerlerde ordu 
garagollarınıfi yelpiregen bayraqları ve süngüleri parılday. Söz qısqası, er bir adımda böyle şey köre- 
köre arabiy ahır-soüu kendisini taş merdivenler üzerinde taptı. Basamaqlar üzerinden yürerek doğru 
Çufut Qale yoquşından aşağığa endi. 

Aşağı tarafta, qaranlıq bir köşede Yasafut vadiysi körüne ve yerli yaşavcılamıfi “Balta tiymez” 
deye adlandırğan mezarlıgnıfi bilmem qaç yüzyıllıglardan beri balta yüzü körmemiş terekliklernifi ara 
yerlerinde aq mermer sandıq taşlar seçilir edi. Olar şu taşlar edi ki, olamıf altında topraqqa dönip toz 
olmuş Yehuda Bihimnif keçmişleri ve karaim milletiniü ecdatları yata ediler. Qara arabiy burada 
ayaq üzre tura qaldı. Mezarlar arasından onıü qulağına bir ses kelir ve ses kettikçe yükselir edi. 
Yehuda Bihim diqqatnen qulaq salğanda: “Yazıq... Yazıq saña, ey dönmeşekl.. Yazıq seniñ kibi 
Sihyonnıü (Sionnıü) isarını yaqıp harap etken melünge!.. Muqaddes qalehizni ecnebiylerge terk 
etesiğiz. Yarın onıf taşı taş üstünde qalmaycaq... İbadethanege, aziz Urşelim (İyerusalim) kenasesine 
ürmet ve riayet qalmadı... Qadınlar, balalar esir olayatalar... Ahl İsrail oğulları ne alğa keldilerl 
Eşitesifimi, nasıl ağlaşalar? Qulağına kirmeymi olarnıfi ah ve fiğanıl Siz üstühizdeki urbalarıfıznı 
yırtıp ağlafız... Başıüızğa toz ve topraqlar saçıfız... Sizif bılaşıg kemiklerifiz atalar mezarlığında 


yatmaycaqlar. Olarğa muqaddes Yasafut mezarlığına defn olunmaq müyesser olmaycaq...” deyerek 
ğayıptan şu kederli sözlerni eşitti. Gece qaranlığında bellisiz birisi ağzından çıqqan bu gorguzıcı 
sözlerni eşitmesinen Yehuda Bihimnifi vucudında bir elem ve fena bir qorqu barlıqqa keldi ve 
ayqırıp: “Ah, cemaatnıf qanı menim qarşımda tökülecektir... Şimdiden sofi maña ve menim neslime 
lânet olsun! Yoq... Yoql... Danunıü nesli menim elimden yitmiş oldığını istemem!” — deye kendini 
azarladı. Ve burada turmayaraq tez-tez gale qapısına ketmege başladı. Keter eken, yol üzerinde bir 
hanenifi ögünde togtadı, qapısını taqıldatqanda qapı artından: “Kim o?” — dediler ve qapı açılaraq 
Gira çıqtı. Yehuda Bihim qapı eşiginde turğan Girağa: “Giral Cemaat Yağusqa (Yağus ya da Yahve 
yeudiyler arasında qullanılğan Tanrının adı) emanet olsun! Aydı, biz keteyikl” — demesinen yeudiy 
qızı arabiyge tabiy olaraq, yavaş-yavaş büyük demir qapılar yönelişine ketmege başladılar. Qapığa 
kelgenlerinde Yehuda qapının ağır sürmelerini bir tarafqa iteyerek, qanatlarını açtı de Girağa 
çevrilerek aşağıda, dere içinde tınçsız olğan han askerini yaqtıqları ateş yığınlarını körsetti. Gira 
bularnı körmesi ile taacipke qaldı ve nege oğrağanını bilmeyip, başını sallamağa başladı ve qaranlıq 
gecede bir tarafqa ğayıp olıp ketti. 

Bu gece çoq uzun bir gece, onıñ saat ve daqqaları pek aqırın keçeler. Kim bilir ne türlü qaza ve 
belalar olıp keçedir bu qaranlıq gecelerde... 

Çufut Qale qayalığına moğul askerleri usul ile yılan kibi sarılmağa başladılar. Qale qapısı açıldı, 
cenkçiler birer-birer içerige dalmağa başladılar. Kimerleriniü beyaz tişleri arasına qapqan yıltırlı 
hanceri ay ziyası toqunması sebebinden parıldap körüneler. İş bu derecege keldi... Faqat Salâhiddin 
beknifi qaravulı uyquda olmalı... Galiba cesür yigit yarının quçağında bayılıp qalğan olmalıdır. 
Lakin iddetlengen hannıf qılıçı olarnı iç afu etermi?.. 

İşte, Çufut Qale üzerini bir qızıllıq qapladı. Bir-birine urulğan qılıçlarnıf şıqırtıları eşitilip 
başladı. Bir gıyamet goptı ki, gale içi qarma-qarışıq oldı. Urğan urğanğa, askerler köküs-köküske 
dögüşeler. Birinifi üstüne ekisi, beşinifi üstüne birisi — şöyle ki, gale içi ayqırıq ve qıçırıq, ifilti ve 
qan ile toldı. Soqaqlar içi başsız, qolsuz, ayaqsız insan kevdeleri ile toldı. Çufut Qalede Toqtamış 
hannıfi askeri qarınca yuvası kibi fıgırday edi. 

Nenkecan hanum bayğın bir alda kendi-kendine: “Ya rabbim! Senden meded!” — der edi. 
Qanlarğa bulaşqan eller ve deñişken çereler, söz qısqası er bir muarebenif alâmetlerini közü ögünde 
köre edi... Salâhiddin bek yaralanğan. Onı buqağullar (hızmetçiler) bir tarafqa alıp keteler. 
Yaralardan çekişken yigit qanlı ellerini uzata ve onıfi artından da Nenkecan hanum kele edi. Han qızı 
yüre-yüre ta qayanıf kenarına qadar keldi... burası kimsesiz bir yer edi. Aşağıda dere içini bir 
qaranlıq qaplağan. Yalıfiız ormanlıq içinde bulunğan büyük süyrü qayalarnıf töpeleri körüne ve 
derenifi üstü parlaq bir tuman ile qaplı. Çufut Qale gayasınıfi töpesinde esken ruzgörğa qarşı yayılğan 
beyaz bir marama içinde Nenkecan buluna. Onıf yürek esir etici çeresinde müthiş bir tüşünceler 
numayış ola. Üstüne taqınğan altınları ışıq saça. Tesirli bir sesnen Nenkecan birisinifi adını aytıp 
çağıra. Zavallı qız bit bir türlü ağlantılardan sofi turdığı yerden ğayıp oldı. Han gızınıf bu araketini 
arqa taraftan körip turğan askerler: “Alla, Alla! Han qızını qurtarıfl” — sedalarınen deşet ile ayqırıp 
Nenkecannıf bulundığı yerge keldiler. Amma bular kelgende Nenkecan hanum aşağıda cansız yata 
edi. Qorqqan askerler bu avalnı körgenlerinde: “Ene lillahi!” (Alla yoluna men ketkeydim) deye 
teessüf ettiler: 


Ey ecell Tiği hunfişanınle 
Qıydın - ahır turaba attın sen. 
Badı per, deşeti hazanınle 
Zulfi zerrini tağıttın sen! 


(4. Şadiy) 

Çufut Qaleniñ kenarında, qaya içinde kesilip yapılğan qaranlıq bir qoba bardır. Onıñ içinden iç 
bir türlü davuş ve ses yer yüzüne eşitilmey. Bu yer evel zamanlardan beri Çufut Qaleniñ zindanı ve 
apishanesi olıp, onıñ içi ve bir-eki basamaq taş merdivenlerden tüşülir. Bu qoba eki odadan ibarettir. 
Bulardan birisi yarğu (makeme) odasıdır — onıfi ortasında eki taş direk ve divarlarında alqalar bar. 
Ekincisi deyerli halqnıü “Çıhlı qoba” ya da “Qorqulı qoba” deye adlandırdıqları odadır ki, onıñ içine 
birinci odadan keçip kirilir ve birinci odadan bir arşın miqdarı alçaqtadır. Bu odada gabaatlılarnıfi 
ceza ve idamına (öldürilmesine) mahsus yer eken. Hannıf emri ile Salâhiddin bek bu yerge 
bıraqılğan edi. Vucudı ezilgen ve yaralanğan yigit bu apishanenifi içinde uygusız bir alda yata edi. 
Qobanıf kirli divarları ve alçaq tavanı onıfi mecalsiz vucudını sıga edi. Odanı divarında qayadan 
kesilgen ve pencerege befizer bir delik bar. İş bu delikten küneşnif ziyası yer tübünde lahad kibi 
qazılğan qaranlıq taş qobanıf içini aydınlata ve onıfi taban altında sasımağa başlağan insan başları 
yata ediler. 

Salahiddin bek çabalay-çabalay taştan kesilgen pencerenif ögüne keldi. Pencereden etrafnı seyir 
ete, aşağıdaki yeşillengen ormanlıq ve qarşı yaqlarda kökke uzanıp ketken sarımsı renkli keniş 
qayalıqlar közü ögünde tura ediler. Lâciverd köknif iç bir nogtasında bir bulut parçaçığı yoq. 
Salahiddin beknifi yüzüne sıcaq bir ruzgârçıg ese — şu qadar lâtif ve mulâyim ki, genç yigitnifi 
sevgilisi onı nasıl ohşağan olsa, ruzgar dahi onı öylece ohşamaq ve avunç bermek istey ve Salahiddin 
bek yalıfız: “Ah, Nenkecanl Nenkecanl” — dep tura edi. Vucudını sarğan arqanlar ve buğavlarnıü 
acısı zametten ziyade onıfi ruhunı raatsız etip, usandırğan şey ümütsizlik ve tüşkünlik edi. Salâhiddin 
bek iqtidarsız bir alda oturdığı bir pencere ögündeki keniş taş üzerine yıqıldı. Salahiddin bek avada 
vıznen qanatlarını sallayaraq bir qartal guşnıü uçıp kete yatqanını köre edi. “Ah, eger mümkün olsa 
da, şu quşnıfi artından avada uçaraq uzaqlarğa ketsem... Ebet, erkin çölge çıqsam da, cananımnıfi ah- 
u zar etip turdığı yerlerge barıp yetsem!.. Ah, menim bülbülim şimdi nerelerde, aceba? Altın gafes 
içinde çırpına ekenmi? Onıñ bulundığı yer menim yattığım qaranlıq zindandan raatlı ekenmi, aceba?” 
— deye kendi-kendine tüşüne edi. Bu esnada qapınıfi demir sürmeleri alınıp, gürülti ile açıldı — qoba 
içine üç moğol kirdiler ve Salahiddin bekni yaqalap argaları sıra alıp kettiler. Açılğan qapının 
qarşısına kelgende Salahiddin bek ekinci bir qobanı kördi. Bu gobanıfi tör yerinde kilimler ile 
töşengen keniş set üzerinde başları sarıqlı ve üstlerine alaca halatlar kiyingen yarğucı ve qadılar 
sıranen oturğanlar. Olarnıf çevresini, ellerinde baltalar tutqan nevbetçiler quşatqanlar. 

Nice acınıqlı sesler ve tüşkün ifiltiler eşitken qobadır bu qobal Çoq insanlar nice eziyet ve cebr- 
cefalar çektikten soñra kendi qabirlerini burada bulmışlardır. Onıñ taş divarlarına bütün qanlar 
serpilmiş ve toprağı qanlarğa boyanmış... Kim bilir iş bu qorqunç qobanıñ bizge bellisiz nice-nice 
acayip sırları bardır... 

İşte, bizim Salâhiddin bek şu qobada Altın Ordunıfi amansız Toqtamış hanı tarafından idam 
olunıp, iş bu cellathanede canını teslim eyledi: 


Kim öldi aşıqlardan böyle ölümnen? Yoqtır hayır aşıqqa ölümden başqa. 

Bundan sofra cesür yigitniñ vucudı degil, atta adı bile ortadan galgıp unutıldı. Ve tek Salâhiddin 
bekke dostluq etken qırq batırnıfi namlarına bir hatire olmaq üzre cali arasında Çufut Qaleni “Qırq 
er” dep adlağanları eşitilgendir. 

Arabiy Yehuda Bihim doğdığı şeerden ğayıp olaraq bir daa nam ve nişanı eşitilmedi. Karaimlerde 
kendilerinifi genç hahamlarını bir daa körip olamadılar. Zavallı Yehuda Bihimge Yasafut deresi 
içindeki Balta Tiymez karaim mezarlığında ecdadınen birlikte defn olunmaq qısmet olmadı. Lakin 


merume Nenkecannıü Çufut Qaledeki qabiri üzerine Toqtamış han büyük bir türbe bina qıldırmış 
edi. 
İkâyenif soñu. 


Raqam ül-haruf bir kün mezkür türbeyi ziyaret içün Çufut Qaleye kitmiş edim. Türbe-i mezküre 
Çufut Qale harabatı ortasında tek ve tenha hal-ı sükütte bulunub, mazınıf surur ve yasından haber 
verir bir şahid kibi turuyor. “Nenkecan hanum türbesi” arap usul-ı mimariysinde yapılmış güzel bir 
binadır. Anıf qapısını, etrafında hatt-ı süls ile ihadis-i şerife mehkükdir. Ve türbenifi içinde 
mermerden bir sandıq taş mevcut olub, üzerinde ekseri hurufi murur-ı zaman ile silinmiş ve şu satır 
minuguştır: 


“Hezih-i revzat ül-melike ül-azime Nenkecan hanum bint-i Toqtamış han ve gadd tevfiye fi şehr-i 
ramazan ül-vagiy. Fi hamm ehad ve erbaine ve semen”. 


Tercimesi: 
“Bu cennet bağıdır ulu Tı oqtamış hannın qızı melike Nenkecan hanumnın ölümi oldı ramazan 
ayında, sekiz yüz qırq birde.” (Icriy 841-ci yıl — miladiy 1437-ci yıldır.) 


Şu dört-beş asırdan beri taştan şeernifi içinde turan aq türbeyi ziyaretten sofira zaman-ı evelde 
üküm ve idam mahali olıp ve ala Çıflı qoba tebir olunğan mağaranı dahi gidüp körmiş edim. Anıü 
acayip manzarası alâ közüm ögünde turuyor: 


Cem-ü camnı nüş etti — keçti neçe bin Rustem 
Ol bezmgir — bagiy alem yene bu alem. 


